Alexandros Othonaios

Alexandros Othonaios (; Gytheio, 1879 – Atenas, 1970eko irailaren 20a) greziar militar eta politikaria izan zen, Greziako lehen ministroa 1933ko martoaren 6tik 10era.

Akademia Militar Helenikoan ikasi ondoren, Mazedoniako borrokan eta Balkanetako gerretan parte hartu zuen. Eleftherios Venizelosen aldekoa izan zen eta Mazedoniar Frontean borrokatu zuen Lehen Mundu Gerran. 1919an Errusiako Gerra Zibilean aliatuen esku-hartzean ere parte hartu zuen koronel mailarekin. Ondoren, Esmirnaren okupazioan parte hartu zuen Greko-turkiar gerran. Venizelosen 1920ko hauteskundeetako porrotaren ondoren, armadatik bota zuten.

Gudan Greziak galdu ondoren armadara itzuli zen, eta Venizelosen aurkako zenbait pertsona hiltzera kondenatu zituen auzitegi militarreko kide izan zen. 1923an teniente jeneral mailara igo zen eta 1925ean dimisioa eman zuen Theodoros Pangalosen estatu kolpearen ondoren. 1928an armada itzuli zen eta 1933ko martxoan Nikolaos Plastirasen estatu-kolpe saiakerari aurre egiteko eratutako gobernu militar bateko lehen ministro izan zen.

Armadatik kanporatua izan zen berriro monarkia berrezarri zenean. Politikatik urrun egon zen Ioannis Metaxasen diktaduran eta alemaniarren okupazioan. 1944ko urrian armadako komandante buru izendatu zuten, baina 1945ean dimisioa eman zuen.

 Kanpo estekak 

Kategoria:Peloponesotarrak
Kategoria:Greziako militarrak
Kategoria:Lehen Mundu Gerrako militarrak
Kategoria:Greziako lehen ministroak
Kategoria:Greziako ekialdeko ortodoxoak
Kategoria:Errusiako Gerra Zibileko militarrak